**Ministru kabineta noteikumu projekta „Valsts mērķdotāciju dzīvojamās telpas atbrīvošanas pabalsta izmaksu nodrošināšanai piešķiršanas kārtība pašvaldībām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai izpildītu likuma „Par palīdzību dzīvokļa jautājumu risināšanā” 26.2 panta otrajā daļā ietverto pilnvarojumu Ministru kabinetam noteikt kārtību, kādā valsts piešķir pašvaldībām mērķdotāciju dzīvojamās telpas atbrīvošanas pabalsta izmaksu nodrošināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 19.jūnijā Saeima pieņēma grozījumus likumā „Par palīdzību dzīvokļa jautājumu risināšanā” (stājas spēkā 2014.gada 22.jūlijā). Ar izdarītajiem grozījumiem jaunā redakcijā tika izteikta likuma 26.1 panta ceturtā daļa, kas ietvēra pilnvarojumu izdot Ministru kabineta noteikumus par kārtību, kādā valsts piedalās dzīvojamās telpas atbrīvošanas pabalsta finansiālajā nodrošināšanā. Attiecīgi spēku zaudēja Ministru kabineta 2007.gada 28.augsuta noteikumi Nr.595 „Kārtība, kādā valsts piedalās dzīvojamās telpas atbrīvošanas pabalsta finansiālajā nodrošināšanā”. Analoģisks pilnvarojums izdot Ministru kabineta noteikumus tika ietverts šobrīd spēkā esošās likuma redakcijas 26.2 panta otrajā daļā. Minētā iemesla dēļ noteikumu projekts ietver analoģiskas procedūras pašvaldībām mērķdotāciju piešķiršanai atbrīvošanas pabalstu izmaksas nodrošināšanai, kādas tās bija noteiktas ar spēku zaudējušajiem Ministru kabineta 2007.gada 28.augsuta noteikumiem Nr.595 „Kārtība, kādā valsts piedalās dzīvojamās telpas atbrīvošanas pabalsta finansiālajā nodrošināšanā”.Noteikumu 6.punkts paredz regulējumu situācijām, ja atsevišķa pašvaldība līdz kārtējā gada 1.oktobrim būs izlietojusi mazāk par 50 % no tai paredzētā līdzfinansējuma atbrīvošanas pabalstiem. Šādā gadījumā ministrija pārrēķinās kopējo katrai pašvaldībai paredzēto valsts līdzfinansējuma apmēru, piešķirot papildus finansējumu tām pašvaldībām, kuras ir plānojušas izmaksāt atbrīvošanas pabalstus attiecīgajā gadā. Noteikumu 6.punkts ir piemērojams divos gadījumos: 1) ja valsts budžetā ir paredzēti mazāki līdzekļi kā pieprasījušas pašvaldības un līdz ar to katrai pašvaldībai sākotnēji ir aprēķināta mazāka līdzfinansējuma daļa. Šādā situācijā veiktais pārrēķins ļaus pašvaldībām izmaksāt lielāku atbrīvošanas pabalstu skaitu;2) ja valsts budžetā paredzētais līdzekļu apjoms atbilst pašvaldību pieprasītajiem līdzekļiem. Šādā gadījumā tām pašvaldībām, kuras attiecīgajā gadā ir plānojušas izmaksāt atbrīvošanas pabalstus tiek piedāvāti papildus līdzekļi, kas ļautu samazināt atbrīvošanas pabalstu saņemšanai reģistrēto personu rindu. Atbrīvošanas pabalstu saņemšanai personas ir reģistrētas tikai Rīgas, Jelgavas, Jūrmalas, Madonas, Saulkrastu un Tukuma pašvaldībās.  |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekta tiesiskais regulējums attiecas uz aptuveni 900 personām, kuras ir reģistrētas dzīvojamo telpu atbrīvošanas pabalstu saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 5 596 402 | 5 593 877 | 2 807 877 |
| 2.1. valsts pamatbudžets | 0 | 0 | 5 596 402 | 5 593 877 | 2 807 877 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -5 596 402 | -5 593 877 | -2 807 877 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -5 596 402 | -5 593 877 | -2 807 877 |
| 5.1. valsts pamatbudžets | 0 | -5 596 402 | -5 593 877 | -2 807 877 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nepieciešamais budžeta finansējuma apmērs nākamajam gadam ir iegūts, pamatojoties uz pašvaldību iesniegto informāciju par nepieciešamajiem līdzekļiem atbrīvošanas pabalstu izmaksai. Saskaņā ar ministrijas aprēķiniem atbrīvošanas pabalstu izmaksai pašvaldībām 2015. un 2016.gadā būs nepieciešami 5 596 402 euro, savukārt 2017.gadā - 2 807 877 euro. Atbilstoši likuma „Par palīdzību dzīvokļa jautājumu risināšanā” 26.2 panta pirmajai daļai,Valsts piešķir pašvaldībām mērķdotāciju dzīvojamās telpas atbrīvošanas pabalsta izmaksu nodrošināšanai atbilstoši gadskārtējā valsts budžetā paredzētajiem līdzekļiem. Mērķdotācija pašvaldībām tiek piešķirta 50 procentu apmērā no attiecīgās pašvaldības faktiskajiem izdevumiem dzīvojamās telpas atbrīvošanas pabalsta izmaksu nodrošināšanai. Tas nozīmē, ka no valsts budžeta ir nepieciešami līdzekļi tādā pašā apmērā kā plānotais pašvaldības līdzfinansējums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par valsts budžeta līdzekļu piešķiršanu iepriekš minētam mērķim skatāms Ministru kabinetā kopā ar visu ministriju un centrālo valsts iestāžu sagatavotajām jaunām politikas iniciatīvām. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Projekta izstrādāšanu tiks ievietota Ekonomikas ministrijas interneta vietnē.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav. |

Anotācijas IV, V un VII sadaļa – projekts šo jomu neskar.

Ekonomikas ministrs V. Dombrovskis

Iesniedzējs:

Ekonomikas ministrs V. Dombrovskis

Vīza:

Valsts sekretārs M. Lazdovskis

03.09.2014. 12:58

896

Auders, 67013078

Martins.Auders@em.gov.lv